
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 42 

11 Φεβρουάριου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

52. Τροποποίηση άρθρου 1 του καταστατικού του Τα¬ 
μείου Ασφάλισης Προσωπικού Ο.Τ.Ε. 1 

ΑΠΟΦΑΣΕΙΣ 

Προϋποθέσεις παροχής άδειας λειτουργίας και κανό¬ 
νες εποπτείας από την Τράπεζα της Ελλάδος των 
εταιρειών διαμεσολάβησης στη μεταφορά κεφα¬ 
λαίων. 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 52 

Τροποποίηση άρθρου 1 του καταστατικού του Ταμείου 
Ασφάλισης Προσωπικού Ο.Τ.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τιςδιατάξειςτηςπαρ. 2του άρθρου 12του Ν. 4497/66 
(ΦΕΚ 37/Α722.2.66 τ.Α’). 

2. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/92 (ΦΕΚ 154/Α") 
και αντικαταστάθηκε με το άρθρο 1 του Ν. 2469/1997 
(ΦΕΚ38/Α'). 

3. Τις διατάξεις της 80088/31.10.2001 (ΦΕΚ 1485/Β') 
απόφασης του Πρωθυπουργού και του Υπουργού Εργα¬ 
σίας και Κοινωνικών Ασφαλίσεων «Ανάθεση αρμοδιοτή¬ 
των στους Υφυπουργούς Εργασίας και Κοινωνικών Ασφα¬ 
λίσεων». 

4. Την απόφαση του Δ.Σ. του ΤΑΠ-ΟΤΕ που λήφθηκε 
στην 3507/25.2.2002 συνεδρίασή του. 

5. Τη γνωμοδότηση του Συμβουλίου Κοινωνικής Ασφά¬ 
λειας, που λήφθηκε κατά την 1η συνεδρίασή του που έγι¬ 
νε στις 30.1.2003. 

6. Το γεγονός ότι από τις διατάξεις αυτού του Προεδρι¬ 
κού Διατάγματος δεν προκαλείται επιβάρυνση στον Κρα¬ 
τικό Προϋπολογισμό, ούτε σε βάρος του Προϋπολογι¬ 
σμού του ΤΑΠ-ΟΤΕ. 


7. Την 2/2004 γνωμοδότηση του Συμβουλίου της Επι- 
κτρατείας μετά από πρόταση του Υφυπουργού Εργασίας 
και Κοινωνικών Ασφαλίσεων, αποφασίζουμε: 

Άρθρο 1 

Το άρθρο 1 του Καταστατικού του ΤΑΠ-ΟΤΕ αντικαθί¬ 
σταται ως εξής: 

«Το Ταμείο που ιδρύθηκε με τον Αναγκαστικό Νόμο 
1718/1939 και ακολούθως, με το άρθρο 1 του Νόμου 34 
της 30ης Απριλίου 1943 μετονομάσθηκε σε «Ταμείον 
Ασφαλίσεως Προσωπικού ΑΕΤΕ» και ανέλαβε από 1ης 
Ιανουάριου 1942 καιτην κύρια ασφάλιση του προσωπικού 
της ΑΕΤΕ αναφερόμενο, εφεξής, «Ταμείο» εδρεύει στο 
Μαρούσι Αττικής, αποτελεί νομικό πρόσωπο δημοσίου 
δικαίου, υπάγεται στην εποπτεία και τον έλεγχο του 
Υπουργείου Εργασίας και διέπεται από τις ακόλουθες 
διατάξεις». 

Άρθρο 2 

Η ισχύς του Διατάγματος αυτού αρχίζει από δημοσίευ¬ 
σή του στην Εφημερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλί¬ 
σεων αναθέτουμε την δημοσίευση και εκτέλεση του δια¬ 
τάγματος. 

Αθήνα, 9 Φεβρουάριου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

ΑΠΟΦΑΣΕΙΣ 

( 2 ) 

Πράξη Διοικητή 2536/4.2.2004 

Προϋποθέσεις παροχής άδειας λειτουργίας και κανόνες 
εποπτείας από την Τράπεζα της Ελλάδος των εται¬ 
ρειών διαμεσολάβησης στη μεταφορά κεφαλαίων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τις διατάξεις του Καταστατικού της Τράπεζας της 
Ελλάδος και ειδικότερα το άρθρο 55Α, όπως ισχύει. 

β) Τις διατάξεις του άρθρου 1 του Ν. 1266/82 «Όργανα 
ασκήσεως της νομισματικής, πιστωτικής και συναλλαγ¬ 
ματικής πολιτικής και άλλες διατάξεις». 

γ) Τις διατάξεις του άρθρου 18 του Ν. 3148/2003 «Επι¬ 
χειρήσεις παροχής υπηρεσιών διαμεσολάβησης στη με¬ 
ταφορά κεφαλαίων». 

δ) Τις διατάξεις του Ν. 2331/1995 «Πρόληψη και κατα¬ 
στολή της νομιμοποίησης εσόδων από εγκληματικές δρα¬ 
στηριότητες και άλλες διατάξεις», όπως ισχύει, τις συ¬ 
στάσεις της ΡίπαηοίαΙ ΑοΙίοη ΤαεΚ Ρογοθ (ΡΑΤΡ), σχετικά 
με τις υποχρεώσεις των εταιρειών που παρέχουν υπηρε¬ 
σίες διαμεσολάβησης στη μεταφορά κεφαλαίων, καθώς 
και τις σχετικές εγκυκλίους της Διεύθυνσης Εποπτείας 
Πιστωτικού Συστήματος της Τράπεζας της Ελλάδος (τε- 
λευτ. σχετ. 654/22.7.2003). 

ε) Το Προεδρικό Διάταγμα 33/2000, σχετικά με τις δια¬ 
συνοριακές μεταφορές πιστώσεων καθώς και τον Κανο¬ 
νισμό 2560/2001 του Ευρωπαϊκού Κοινοβουλίου και του 
Συμβουλίου, σχετικά με τις διασυνοριακές πληρωμές σε 
ευρώ. 

στ) Την ΠΔ/ΤΕ 2501/31.10.2002 «Ενημέρωση των συ- 
ναλλασσομένων με τα πιστωτικά ιδρύματα για τους 
όρους που διέπουν τις συναλλαγές τους». 

ζ) Την ανάγκη θέσπισης κανονιστικού πλαισίου, που θα 
διέπει τη λειτουργία των πιο πάνω επιχειρήσεων παροχής 
υπηρεσιών διαμεσολάβησης στη μεταφορά κεφαλαίων, 
αποφάσισε τα εξής: 

I. ΟΡΟΙ ΚΑΙ ΠΡΟΫΠΟΘΕΣΕΙΣ ΓΙΑΤΗΝ ΠΑΡΟΧΗ ΑΔΕΙΑΣ 
ΛΕΙΤΟΥΡΓΙΑΣ 

Α. Η Τράπεζα της Ελλάδος παρέχει άδεια λειτουργίας 
σε ανώνυμες εταιρείες, προκειμένου να δραστηριοποιού¬ 
νται στην παροχή υπηρεσιών διαμεσολάβησης στη μετα¬ 
φορά κεφαλαίων, εφόσον πληρούνται οι ακόλουθοι όροι 
και προϋποθέσεις: 

1. α) Διαθέτουν ελάχιστο αρχικό μετοχικό κεφάλαιο ευ¬ 
ρώ εκατόν πενήντα χιλιάδων (ευρώ 150.000), που κατα¬ 
βάλλεται σε μετρητά και κατατίθεται σε πιστωτικό ίδρυμα 
που λειτουργεί στην Ελλάδα πριν από τη χορήγηση της 
άδειας στην εταιρεία. Το σχετικό ποσό παραμένει κατα¬ 
τεθειμένο μέχριτην κατά νόμο σύσταση του νομικού προ¬ 
σώπου. 

Προκειμένου περί επιχειρήσεων που μετατρέπονται σε 
ανώνυμες εταιρείες παροχής υπηρεσιών διαμεσολάβη- 
σης στη μεταφορά κεφαλαίων ή περί υφισταμένων ανω¬ 
νύμων εταιρειών, τα ίδια κεφάλαιά τους δεν επιτρέπεται 
να υπολείπονται του εκάστοτε ισχύοντος ελάχιστου ορί¬ 
ου. 

β) Καθ’ όλη τη διάρκεια της λειτουργίας των εν λόγω 
εταιρειών τα ίδια κεφάλαιά τους δεν επιτρέπεται να υπο¬ 
λείπονται του ως άνω ελάχιστου ορίου. 

2. Η σχετική αίτηση προς την Τράπεζα της Ελλάδος πε¬ 
ριέχει τα ακόλουθα στοιχεία με τα κατά περίπτωση δικαι- 
ολογητικά: 

α) Την επωνυμία και τον τόπο εγκατάστασης της εται¬ 
ρείας. 

β) Την ταυτότητα των φυσικών ή νομικών προσώπων 
που κατέχουν το καθένα άμεσα ή έμμεσα, ποσοστό του¬ 
λάχιστον 10% επί του μετοχικού κεφαλαίου ή επί των δι¬ 
καιωμάτων ψήφου, της εταιρείας παροχής υπηρεσιών 
διαμεσολάβησης στη μεταφορά κεφαλαίων. 

γ) Όσον αφορά τους, κατά τα ανωτέρω, κυριότερους 
μετόχους: 


(ί) Πλήρη βιογραφικά σημειώματα 
(ϋ) Αντίγραφο ποινικού μητρώου τύπου Α' (προκειμένου 
περί μετόχων που είναι φυσικά πρόσωπα). 

(ιϋ) Πιστοποιητικό μη κηρύξεως σε πτώχευση. 

(ίν) Δήλωση για την προέλευση των χρηματικών μέσων 
με τα οποία θα αποκτήσουν τις μετοχές τους. 

(ν) Προκειμένου περί μετόχων που είναι νομικά πρόσω¬ 
πα, στοιχεία από τα οποία να προκύπτει η ταυτότητα των 
φυσικών προσώπων που άμεσα ή έμμεσα ελέγχουν τα νο¬ 
μικά αυτά πρόσωπα. 

δ) Την ταυτότητα του προσώπου που θα έχει την ευθύ¬ 
νη λειτουργίας της εταιρείας, καθώς και ενός προσώπου 
υπεύθυνου για την τήρηση των διατάξεων της νομοθε¬ 
σίας σχετικά με την πρόληψη και καταστολή της νομιμο¬ 
ποίησης εσόδων από εγκληματικές δραστηριότητες (άρ¬ 
θρο 4, παράγρ. 10 του Ν. 2331/95, όπως ισχύει). Για τα 
πρόσωπα αυτά θα πρέπει να υποβληθούν στην Τράπεζα 
της Ελλάδος, το αργότερο έως την έναρξη λειτουργίας 
της εταιρείας, τα ακόλουθα στοιχεία: 

(ί) Τα δικαιολογητικά της πιο πάνω παραγράφου 2γ υπό 
στοιχείο (ί) έως και (ίϋ). Τα βιογραφικά σημειώματα θα πε¬ 
ριλαμβάνουν πληροφορίες για την κατάρτιση και την 
επαγγελματική τους εμπειρία. 

(ϋ) Δύο συστατικές επιστολές για το κάθε ένα από τα πιο 
πάνω πρόσωπα, οι οποίες δεν θα προέρχονται από μετό¬ 
χους, υποψήφια μέλη του Διοικητικού Συμβουλίου ή από 
(υποψήφια ή εν ενεργεία) στελέχη της απούσας (υπό 
ίδρυση ή υφιστάμενης) εταιρείας. 

ε) Την ταυτότητα των μελών του Διοικητικού Συμβουλί¬ 
ου της εταιρείας και υποβολή για κάθε ένα από αυτά των 
δικαιολογητικών της πιο πάνω παραγράφου 2γ υπό στοι¬ 
χείο (ί) έως και (ίϋ). 

στ) Σχέδιο καταστατικού της υπό ίδρυση εταιρείας ή 
αντίγραφο κωδικοποιημένου καταστατικού της υφιστά¬ 
μενης εταιρείας, όπως ισχύει ή όπως πρόκειται να δια¬ 
μορφωθεί για την άσκηση της δραστηριότητας της δια- 
μεσολάβησης στη μεταφορά των κεφαλαίων. 

ζ) Ανάλυση της οργανωτικής δομής και της διοικητικής 
διάρθρωσης της εταιρείας, καθώς και τον αριθμό του 
προσωπικού. 

η) Περιγραφή του λογιστικού συστήματος, του συστή¬ 
ματος πληροφορικής, του συστήματος πληροφόρησης 
της διοίκησης της εταιρείας, καθώς και τις καταγεγραμ- 
μένες διαδικασίες διεκπεραίωσης των συναλλαγών μετα¬ 
φοράς των κεφαλαίων. 

θ) Τις διαδικασίες εσωτερικού ελέγχου, που έχουν εγ- 
γράφως θεσπιστεί για την παρακολούθηση της τήρησης 
των υποχρεώσεων που απορρέουν από την παρούσα 
Πράξη, τις διατάξεις του Ν. 2331/1995, όπως ισχύει, τις 
σχετικές εγκυκλίους της Τράπεζας της Ελλάδος, καθώς 
και από τις διατάξεις της νομοθεσίας που διέπουν την 
άσκηση της συγκεκριμένης δραστηριότητας. 

ι) Εκτίμηση του ύψους των προς μεταφορά κεφαλαίων 
εντός του επομένου εξαμήνου. 

ια) Την επωνυμία και την ταχυδρομική διεύθυνση της 
έδρας της εταιρείας ή των εταιρειών με τις οποίες η αι¬ 
τούσα έχει συμβληθεί για τη μεταφορά των κεφαλαίων. 

ιβ) Τα κριτήρια επιλογής των συνεργαζομένων προσώ¬ 
πων (φυσικών και νομικών). 

3. Η Τράπεζα της Ελλάδος διατηρεί το δικαίωμα να ζη¬ 
τά πρόσθετες πληροφορίες και στοιχεία για την παροχή 
της σχετικής άδειας. 

Σε περίπτωση που διαπιστωθεί ότι στοιχείο ή πληροφο¬ 
ρίες που υποβλήθηκαν στην Τράπεζα της Ελλάδος για τη 
χορήγηση άδειας λειτουργίας, σύμφωνα με την παρούσα 
Πράξη είναι αναληθή ή παραπλανητικά, η Τράπεζα της 
Ελλάδος διατηρεί το δικαίωμα να ανακαλέσει την άδεια 
λειτουργίας της εταιρείας. 

Β. Η, κατά περίπτωση, παρεχόμενη άδεια λειτουργίας 
εταιρείας παροχής υπηρεσιών διαμεσολάβησης στη με¬ 
ταφορά κεφαλαίων, πρέπει να ενεργοποιηθεί εντός έξι (6) 
μηνών από την κοινοποίηση της σχετικής απόφασης της 
Τράπεζας της Ελλάδος, εκτός εάν στην απόφαση αυτή 
οριστεί άλλη προθεσμία. 

Οι εν λόγω εταιρείες αναγγέλλουν την έναρξη λειτουρ¬ 
γίας τους εντός 15 ημερών από την πραγματοποίησή της 
στην Τράπεζα της Ελλάδος (Διεύθυνση Νομισματικής 
Πολιτικής και Τραπεζικών Εργασιών και Διεύθυνση Επο- 
πτείας Πιστωτικού Συστήματος), γνωστοποιώντας τα 
πλήρη στοιχεία της ταχυδρομικής διεύθυνσης της έδρας 
και των μονάδων του δικτύου τους (περιλαμβανομένων 
του ονοματεπώνυμου ή της επωνυμίας και της διεύθυν¬ 
σης των πρακτόρων), καθώς και τα πιστωτικά ιδρύματα 
στα οποία θα τηρούν τους λογαριασμούς για το συμψη¬ 
φισμό των συναλλαγών, που αφορούν στη διαμεσολάβη- 
ση μεταφοράς κεφαλαίων. 

II. ΚΑΝΟΝΕΣ ΑΣΚΗΣΗΣ ΔΡΑΣΤΗΡΙΟΤΗΤΑΣ - ΕΝΗΜΕ¬ 
ΡΩΣΗ ΤΩΝ ΣΥΝΑΛΛΑΣΣΟΜΕΝΩΝ 

1. Οι μεταφορές κεφαλαίων είναι δυνατόν να διενερ- 
γούνται χωριστά ή συμψηφιστικά, ανά τακτά χρονικά δια¬ 
στήματα, μέσω λογαριασμού που τηρεί η εν λόγω εται¬ 
ρεία σε πιστωτικό ίδρυμα που λειτουργεί στην Ελλάδα και 
ο οποίος θα κινείται αποκλειστικά με το προϊόν των σχετι¬ 
κών εντολών. 

2. Για τα προς μεταφορά ποσά θα τηρούνται οι διαδικα¬ 
σίες για τη στατιστική ενημέρωση της Τράπεζας της Ελ¬ 
λάδος, σύμφωνα με τις διατάξεις της ΠΔ/ΤΕ 2535/2004. 

3. Η διαβίβαση από την εταιρεία της εντολής του πελά¬ 
τη προς τη συνεργαζόμενη επιχείρηση ή τον πράκτορα 
για τη διάθεση του ποσού στο δικαιούχο πρέπει να πραγ¬ 
ματοποιείται την ίδια ημέρα με τη λήψη του σχετικού πο¬ 
σού από τον εντολέα. 

4. Για κάθε συναλλαγή, οι εταιρείες παροχής υπηρε¬ 
σιών διαμεσολάβησης στη μεταφορά κεφαλαίων θα εκδί¬ 
δουν παραστατικά δελτία, τα οποία θα χορηγούν στους 
πελάτες τους και στα οποία θα πρέπει να αναγράφονται, 
τουλάχιστον, τα πιο κάτω στοιχεία: 

- Ονοματεπώνυμο και διεύθυνση του εντολέα 

- Το ποσό της εντολής 

- Ονοματεπώνυμο ή επωνυμία του δικαιούχου 

- Η ημερομηνία που διεξάγεται η συναλλαγή 

- Ο τόπος πληρωμής 

Τα παραστατικά των συναλλαγών της εταιρείας θα τη¬ 
ρούνται στο αρχείο της τουλάχιστον για πέντε (5) έτη. 

5. α) Οι πιο πάνω εταιρείες παρέχουν στους συναλλασ- 
σομένους με αυτές την πληροφόρηση που προβλέπεται 
από τα άρθρα 3 και 4 του Π.Δ. 33/2000, ανεξαρτήτως πο¬ 
σού και νομίσματος και θεσπίζουν διαδικασίες εξέτασης 
παραπόνων ή καταγγελιών πελατών. 

β) Οι διατάξεις του κεφαλαίου αυτού δεν θίγουν δικαιώ¬ 
ματα και υποχρεώσεις των προσώπων που μετέχουν σε 
συναλλαγές διαμεσολάβησης στη μεταφορά κεφαλαίων, 
οι οποίες τυχόν απορρέουν από άλλες διατάξεις και απο¬ 
φάσεις άλλων αρχών για θέματα της δικής τους αρμοδιό¬ 
τητας. 


III. ΚΕΦΑΛΑΙΑΚΕΣ ΑΠΑΙΤΗΣΕΙΣ - ΤΟΠΟΘΕΤΗΣΕΙΣ 

1. Σε περίπτωση που το ύψος των ιδίων κεφαλαίων των 
εταιρειών διαμεσολάβησης στη μεταφορά κεφαλαίων 
υπολείπεται ποσού ίσου προς το μέσο ημερήσιο υπό¬ 
λοιπο των εισπραχθέντων εντός του αμέσως προηγούμε¬ 
νου ημερολογιακού εξαμήνου κεφαλαίων προς μεταφο¬ 
ρά, η διαφορά καλύπτεται με εγγυητική επιστολή που 
εκδίδεται από πιστωτικό ίδρυμα με σκοπό την κάλυψη 
υποχρεώσεων της εταιρείας σε περίπτωση αδυναμίας 
εκπλήρωσής αυτών εκ μέρους της. Προκειμένου περί 
νεοϊδρυόμενων εταιρειών, ως βάση υπολογισμού του 
προαναφερόμενου ποσού λαμβάνεται το ύψος του εκτι- 
μώμενου ύψους των προς μεταφορά κεφαλαίων για το 
πρώτο εξάμηνο λειτουργίας της εταιρείας που έχει υπο¬ 
βληθεί στην Τράπεζα της Ελλάδος. 

2. Η εταιρεία οφείλει να διατηρεί επαρκή ρευστότητα με 
τη μορφή καταθέσεων όψεως, καταθέσεων προθεσμίας 
διάρκειας μέχρι τριμήνου, και τίτλων που έχουν εκδώσει 
οι κεντρικές κυβερνήσεις κρατών της Ευρωπαϊκής Ένω¬ 
σης. Η σύνθεση και το ύψος των ρευστών διαθεσίμων κα¬ 
θορίζεται από τη Διεύθυνση Εποπτείας Πιστωτικού Συ¬ 
στήματος της Τράπεζας της Ελλάδος, με βάση, κυρίως, 
τον κύκλο εργασιών των εταιρειών διαμεσολάβησης στη 
μεταφορά κεφαλαίων καθώς και τις εσωτερικές διαδικα¬ 
σίες που έχουν θεσπίσει για τη διασφάλιση των εισπρατ- 
τόμενων από τους πράκτορές τους ποσών (π.χ. κάλυψη 
με τραπεζικές εγγυητικές επιστολές, που εκδίδονται κατ' 
εντολή των πρακτόρων υπέρ της εταιρείας, ύψους ανά¬ 
λογου, κατά περίπτωση, με τα εισπραττόμενα εκ μέρους 
τους ποσά). 

IV. ΠΑΡΟΧΗ ΣΤΟΙΧΕΙΩΝ ΣΤΗΝ ΤΡΑΠΕΖΑ ΤΗΣ ΕΛΛΑ¬ 
ΔΟΣ 

Οι εταιρείες διαμεσολάβησης στη μεταφορά κεφα¬ 
λαίων υποχρεούνται να γνωστοποιούν στην Τ ράπεζα της 
Ελλάδος (Διεύθυνση Εποπτείας Πιστωτικού Συστήμα¬ 
τος) , εγγράφως κάθε μεταβολή σε σχέση με τα στοιχεία 
του κεφ. I Α', παρ. 2, πληντου εδαφ. (ι), δεκαπέντε (15), 
τουλάχιστον, εργάσιμες ημέρες πριν από την πραγματο¬ 
ποίησή της. Ειδικότερα: 

α) Στις περιπτώσεις που η μεταβολή αφορά τα πρόσω¬ 
πα των εδαφ. (δ) και (ε) της παρ. 2 του κεφ. ΙΑ', υποβάλ¬ 
λονται και τα κατά περίπτωση προβλεπόμενα δικαιολο- 
γητικά. 

β) Σε περίπτωση μεταβίβασης ποσοστού μετοχών ή δι¬ 
καιωμάτων ψήφου που φθάνει ή υπερβαίνει το 10% του 
μετοχικού κεφαλαίου από τον προτιθέμενο να αποκτήσει 
την ως άνω συμμετοχή υποβάλλονται τα καθοριζόμενα 
στα εδάφ. (β) και (γ) της παρ.2 του κεφ. ΙΑ' δικαιολογητι- 
κά. Η μη κοινοποίηση αρνητικής απάντησης από την Τρά¬ 
πεζα της Ελλάδος εντός σαράντα πέντε (45) ημερών από 
την ως άνω γνωστοποίηση ισοδυναμεί με έγκριση της με¬ 
ταβίβασης των μετοχών. Η ίδια υποχρέωση ισχύει και 
όταν η αύξηση του ποσοστού συμμετοχής οδηγεί στην 
απόκτηση του ελέγχου της εταιρείας. 

V. ΚΥΡΩΣΕΙΣ 

Η Επιτροπή Τραπεζικών και Πιστωτικών θεμάτων επι¬ 
βάλλει με αποφάσεις της τις προβλεπόμενες από το άρ¬ 
θρο 18του Ν. 3148/2003 κυρώσεις. 

Τα διοικητικά πρόστιμα καταβάλλονται εντός μηνός 
από την κοινοποίηση της σχετικής απόφασης, τυχόν δε 
μη καταβολή τους μπορεί να επισύρει την ποινή της ανα¬ 
στολής ή και την ανάκληση της άδειας λειτουργίας των 

εταιρειών παροχής υπηρεσιών διαμεσολάβησης στη με¬ 
ταφορά κεφαλαίων. 

VI. ΛΟΙΠΕΣ ΔΙΑΤΑΞΕΙΣ 

1. Οι λειτουργούσες, κατά τη θέση σε ισχύ της παρού¬ 
σας Πράξης, επιχειρήσεις παροχής υπηρεσιών διαμεσο- 
λάβησης στη μεταφορά κεφαλαίων, οφείλουν να συμ¬ 
μορφωθούν προς τις διατάξεις της Πράξης αυτής και να 
υποβάλουν αίτηση στην Τράπεζα της Ελλάδος για την 
υπαγωγή τους στις διατάξεις της εντός τεσσάρων μηνών 
από τη δημοσίευσή της στην Εφημερίδα της Κυβερνή- 
σεως. Η Τράπεζατης Ελλάδος διαπιστώνει εντός διμήνου 
απάτην υποβολή της αίτησης, εάν εκπληρώνονται οι προ¬ 
ϋποθέσεις λειτουργίας τους, με βάση τα προβλεπόμενα 
στην παρούσα Πράξη και γνωστοποιεί την απόφασή της 
στις εν λόγω εταιρίες. Σε περίπτωση μη χορήγησης της 
απαιτούμενης άδειας, οι επιχειρήσεις υποχρεούνται να 
σταματήσουν άμεσα την παροχή υπηρεσιών διαμεσολά- 
βησης στη μεταφορά κεφαλαίων. 

Σε περίπτωση μη εμπρόθεσμης υποβολής της κατά τα 
ως άνω αίτησης, συνοδευόμενης από τα καθοριζόμενα 
στην παρούσα Πράξη δικαιολογητικά, θα επιβάλλονται 
από την Τράπεζα της Ελλάδος κυρώσεις, κατά τα προ¬ 
βλεπόμενα στις διατάξεις της παραγρ. 2 του άρθρου 18 
του Ν. 3148/2003. 

2. Οι διατάξεις της εγκυκλίου 654/22.7.2003 της Διεύ¬ 
θυνσης Εποπτείας Πιστωτικού Συστήματος της Τράπε¬ 


ζας της Ελλάδος, σχετικά με την πρόληψη και καταστολή 
της νομιμοποίησης εσόδων από εγκληματικές δραστη¬ 
ριότητες (Ν. 2331/1995) εφαρμόζονται σε όλες τις εται¬ 
ρείες που δραστηριοποιούνται στη διαμεσολάβηση της 
μεταφοράς κεφαλαίων, με βάση τις διατάξεις της παρού¬ 
σας Πράξης. 

3. Οι ταχυδρομικές εταιρείες, που υπάγονται στις ειδι¬ 
κές διατάξεις της ισχύουσας νομοθεσίας περί της παρο¬ 
χής ταχυδρομικών υπηρεσιών γνωστοποιούν στην Τρά¬ 
πεζα της Ελλάδος την τυχόν ενεργοποίησή τους στον το¬ 
μέα της διαμεσολάβησης στη μεταφορά κεφαλαίων, 
παράλληλα με την κύρια δραστηριότητά τους, προκειμέ- 
νου να αξιολογείται η υπαγωγή τους στις διατάξεις της 
παρούσας Πράξης, εφαρμοζομένων σε κάθε περίπτωση 
των διατάξεων της πιο πάνω παρ. 2. 

4. Εξουσιοδοτείται η Διεύθυνση Εποπτείας Πιστωτικού 
Συστήματος της Τράπεζας της Ελλάδος για την παροχή 
διευκρινίσεων και οδηγιών ως προς την εφαρμογή της πα¬ 
ρούσας Πράξης. 

Από τις διατάξεις της Πράξης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2004 
Ο Διοικητής 

ΝΙΚΟΛΑΟΣ ΓΚΑΡΓΚΑΝΑΣ 

